laion/Wikipedia-Exotic huggingface dataset:
Eesti Gruusia Kultuuriselts Mamuli

Eesti Gruusia Kultuuriselts Mamuli (ka Eesti Gruusia Selts; mamuli 'isamaa') on Eesti grusiinide organisatsioon. Selts loodi 4. jaanuaril 1997. Seltsi juures tegutseb aastast 1997 pühapäevakool. Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 42 Eesti rahvaste raamat: rahvusvähemused, -rühmad ja -killud. Koostanud ja toimetanud Jüri Viikberg. Tallinn, Eesti Entsüklopeediakirjastus, 1999. Lk. 172
Sigfrid Loor

Sigfrid Loor (4. august 1921 Tartu – 21. oktoober 1992 Stockholm) oli Stockholmi Eesti Meeskoori asutajaliige ja esimees. Stockholmi Eesti Meeskoor K, H (14.11.1992). "Sigrid Loor surnud". Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor. Lk 7. Vaadatud 19.08.2018. "Kes? Kus?". Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor. 22.07.1961. Lk 1. Vaadatud 19.08.2018. Foto: Sigfrid Loor Video: räägib Sigfrid Loor (alates 00:42:16)
Eestimustlaste Kultuuriselts

Eestimustlaste Kultuuriselts on Eesti mustlaste organisatsioon. Selts registreeriti 19. juulil 1991 Tallinnas. Seltsi esimees on Roman Lutt. 1990. aastatel kuulus seltsi 1000–1500 inimest. Paljud Eestis elavad mustlased peavad seda seltsi tarbetuks, nimetades seda gaadžo'ks ('mittemustlase' asjad). Eesti rahvaste raamat: rahvusvähemused, -rühmad ja -killud. Koostanud ja toimetanud Jüri Viikberg. Tallinn, Eesti Entsüklopeediakirjastus, 1999. Lk. 338
Trier

Trier on kreisivaba linn Saksamaal Rheinland-Pfalzi liidumaal Moseli kaldal. Trier on üks Saksamaa vanimaid linnu. Sel kohal oli keltide hõimu treeverite asula, mille 50. aastatel eKr alistas Julius Caesar. Hõimu nime võib aimata ka linna nimes. Aastal 16 eKr rajasid roomlased asula kohale linna, mis nimetati keiser Augustuse järgiAugusta Treverorumiks. Keisri nime kasutamine oli suur au, mis on osaks saanud veel ainult Augsburgile ja Augstile. Linnast sai Gallia Belgica provintsi pealinn. Umbes 70. aastal muudeti see Rooma kolooniaks. 2. sajandil algas selle halduskeskuse ja liiklussõlme õitseng. 259. aastal lõi Gallia Rooma impeeriumist lahku. Tekkinud Gallia impeeriumi valitses Postumus ja impeeriumi pealinn oli Trier. Pärast Postumuse surma hävitasid frangid ja alemannid 275. aastal linna, kuid see taastati peagi. Constantius I Chlorus ehitas selle üles ja sellest sai aastal 293 tema residents. Tollal oli Trieris ka rahapaja. Linnas käis elav ehitustegevus ja valitses õukondlik kultuur. See oli üks Gallia impeeriumi tähtsamaid keskusi. 350. aastal ründasid Trieri germaanlased, kuid Julianus Apostata lõi kallaletungi tagasi. Umbes aastal 395 viidi õukond ja haldusasutused Trierist Milanosse ja Arles'i. On säilinud palju 2.–4. sajandi ehitiste varemeid (amfiteater umbes aastast 100, linnavärav Porta Nigra, termid, palee koos basiilikaga, Roomlaste sild). Kui Rooma riik loobus 5. sajandil piiri kaitsmisest Reini jõel, tähendas see linna hiilguse lõppu. Trieri vallutasid ja rüüstasid frangid aastatel 413 ja 421 ning hunnid Attila juhtimisel 451. aastal. 475. aastal läks Trier frankide valdusse. Selle sajandiga vähenes linnaelanike arv 60 000 pealt 5000ni. Trier on Karl Marxi sünnilinn. Trieri Rooma-aegsed mälestised, toomkirik ja Liebfrauenkirche kuuluvad UNESCO maailmapärandi nimistusse. Trieril on üheksa sõpruslinna: Metz, Prantsusmaa, aastast 1957 Gloucester, Suurbritannia, aastast 1957 Ascoli Piceno, Itaalia, aastast 1958 's-Hertogenbosch, Holland, aastast 1968 Pula, Horvaatia, aastast 1971 Fort Worth, Texas, USA aastast 1987 Weimar, Saksamaa aastast 1990 Nagaoka, Jaapan, aastast 2006 Xiamen, Hiina, aastast 2010 "Međunarodna suradnja Grada Pule". Grad Pula. Originaali arhiivikoopia seisuga 5.05.2012. Vaadatud 19.01.2014. Trieri koduleht
Eesti Leedulaste Ühendus

Eesti Leedulaste Ühendus on Eesti leedulaste organisatsioon. Selts loodi 6. detsembril 1980 Tallinnas nimega Eesti Leedulaste Selts, juriidiliseks isikuks sai selts 6. detsembril 1988. 10. märtsil 1990 nimetati selts ümber Eesti Leedulaste Ühenduseks (leedu keeles Estijos Lietuvių Bendruomenė). 1990. aastast on ühendus Ülemaailmse Leedulaste Ühenduse liige (leedu keeles Pasaulio lietuvių bendruomenė). Seltsi esimees oli 1995. aastani kunstiteadlane Milda Marija Trinskytė. Seejärel sai seltsi esimeheks tõlkija ja filoloog Cecilija-Rasa Unt. 2017. aastast on ühenduse esimees Vaidas Matulaitis Eesti rahvaste raamat: rahvusvähemused, -rühmad ja -killud. Koostanud ja toimetanud Jüri Viikberg. Tallinn, Eesti Entsüklopeediakirjastus, 1999. Lk. 282 "Estijos lietuvių bendruomenė turi naują pirmininką". Seltsist Eestimaa Rahvuste Ühenduse infolehel
Club Athletico Paranaense

Club Athletico Paranaense (endise nimega Clube Atlético Paranaense) on Brasiilia jalgpalliklubi, mis mängib Brasiilia kõrgliigas Campeonato Brasileiro Série A ja Parana osariigi meistrivõistlustel Campeonato Paranaense. Klubi kodustaadion on Curitibas asuv Arena da Baixada. Klubi asutati 1924. aastal. 2001. aastal tuli Athletico Paranaense Brasiilia meistriks. Lisaks tuldi 2004. aastal teisele kohale. Parana osariigi meistriks on tuldud kokku 27 korral – selles arvestuseks ollakse Coritiba järel osariigis teisel kohal. 2018. aastal tuli klubi Lõuna-Ameerika klubide sarja Copa Sudamericana võitjaks, kui finaalis alistati kahe mängu kokkuvõttes Colombia klubi Atlético Junior. Teist korda võideti Copa Sudamericana 2021. aastal, kui finaalis alistati teine Brasiilia klubi Red Bull Bragantino tulemusega 1:0. Üheksal korral (2000, 2002, 2005, 2014, 2017, 2019, 2020, 2022, 2023) on mängitud Lõuna-Ameerika klubide meistrivõistlustel Copa Libertadores. 2005. aastal jõuti esimest korda Copa Libertadorese finaali, kus kaotati teisele Brasiilia klubile, São Paulole tulemusega 1:5. 2022. aastal kaotati Copa Libertadorese finaalis samuti Brasiilia klubile Flamengo 0:1. 2019. aastal võitis Athletico Paranaense esimest korda klubi ajaloos Brasiilia karikavõistlused, kui finaalis alistati Internacional. Seisuga 18. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Copa Sudamericana Võidud (2): 2018, 2021 Copa Libertadores Teised kohad (2): 2005, 2022 Série A Võidud (1): 2001 Teised kohad (1): 2004 Copa do Brasil Võidud (1): 2019 Teised kohad (2): 2013, 2021 Série B Võidud (1): 1995 Teised kohad (1): 1990 Campeonato Paranaense Võidud (27): 1925, 1929, 1930, 1934, 1936, 1940, 1943, 1945, 1949, 1958, 1970, 1982, 1983, 1985, 1988, 1990, 1998, 2000, 2001, 2002, 2005, 2009, 2016, 2018, 2019, 2020, 2023 Copa Paraná Võidud (2): 1998, 2003 "Equipe - Conheça os jogadores do CAP - Clube Atlético Paranaense". www.athletico.com.br. Ametlik koduleht
Esporte Clube Bahia

Esporte Clube Bahia on Brasiilia linna Salvadori jalgpalliklubi, mis mängib Brasiilia kõrgliigas Campeonato Brasileiro Série A ja Bahia osariigi meistrivõistlustel Campeonato Baiano. Klubi kodustaadion on Itaipava Arena Fonte Nova, mis ehitati 2014. aasta jalgpalli maailmameistrivõistlusteks. Klubi on tulnud Brasiilia meistriks kahel korral. Esimest korda võideti Brasiilia liigatiitel 1959. aastal, mil alistati Santos. 1988. aasta meistrivõistlustel edestati Internacionali. Lõuna-Ameerika klubide meistrivõistlustel Copa Libertadores on osaletud kolmel korral ning parimaks tulemuseks on veerandfinaali jõudmine 1989. aasta hooajal. Bahia osariigi meistriks on tuldud kokku 50 korral, millega on klubi osariigis kõige edukam. Klubi suurimaks rivaaliks on Vitória ning kahe klubi vahelised matšid on tuntud nime all Ba–Vi. 2023. aasta mais omandas 90% klubist City Football Group. Seisuga 27. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Série A Võidud (2): 1959, 1988 Teised kohad (2): 1961, 1963 Copa Nordeste: Võidud (4): 2001, 2002, 2017, 2021 Campeonato Baiano Võidud (50): 1931, 1933, 1934, 1936, 1938, 1940, 1944, 1945, 1947, 1948, 1949, 1950, 1952, 1954, 1956, 1958, 1959, 1960, 1961, 1962, 1967, 1970, 1971, 1973, 1974, 1975, 1976, 1977, 1978, 1979, 1981, 1982, 1983, 1984, 1986, 1987, 1988, 1991, 1993, 1994, 1998, 1999, 2001, 2012, 2014, 2015, 2018, 2019, 2020, 2023 Alencar, Mauricio (4. mai 2023). "Man City's parent group buys Brazilian side EC Bahia for £158m". The Athletic. Vaadatud 5. mail 2023. Machaddo, Rafael (4. mai 2023). "Agora é oficial! - Notícias Esporte Clube Bahia". Esporte Clube Bahia (Brasiilia portugali). Vaadatud 5. mail 2023. Carneiro, Raphael; Melo, Ruan; Lemos, Tiago (4. mai 2023). "Bahia conclui venda da SAF para o City, e CEO garante: "Vai ser o segundo maior clube do grupo"". ge (Brasiilia portugali). Vaadatud 5. mail 2023. "Futebol - Elenco profissional" (portugali). E.C. Bahia. Ametlik koduleht
Ceará Sporting Club

Ceará Sporting Club on Brasiilia linna Fortaleza jalgpalliklubi, mis mängib Brasiilia kõrgliigas Campeonato Brasileiro Série A ja Ceará osariigi meistrivõistlustel Campeonato Cearense. Klubi on asutatud 2. juunil 1914. Ceará on tulnud koduosariigi meistriks 45 korral, millega on see Fortaleza kõrval osariigi edukaim klubi osariigis. Brasiilia meistrivõistlustel on parimaks kohaks kolmas, mis saavutati 1964. aasta hooajal. 2010. aastal osales Ceará pärast 17-aastast vaheaega taas Brasiilia kõrgliigasse. 1994. aastal jõuti Brasiilia karikavõistlustel finaali, kus kaotati Grêmiole. 1995. aastal mängis klubi esimese Ceará osariigi klubina rahvusvahelisel võistlusel, osaledes Copa CONMEBOL-i esimeses ringis. Ceará linnarivaalideks on Fortaleza ja Ferroviário. Seisuga 25. mai 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Campeonato Cearense Võitja (45): 1915, 1916, 1917, 1918, 1919, 1922, 1925, 1931, 1932, 1939, 1941, 1942, 1948, 1951, 1957, 1958, 1961, 1962, 1963, 1971, 1972, 1975, 1976, 1977, 1978, 1980, 1981, 1984, 1986, 1989, 1990, 1992, 1993, 1996, 1997, 1998, 1999, 2002, 2006, 2011, 2012, 2013, 2014, 2017, 2018 Copa do Nordeste Võitja (2): 2015, 2020 Torneio Norte-Nordeste Võitja (1): 1969 "Elenco Profissional". Ceara. Ametlik koduleht
Viljandi maastik

"Viljandi maastik" on Eduard Viiralti 1943. aastal kuivnõeltehnikas valminud gravüür. Teos on arvatud riiklikuks kunstimälestiseks. Gravüüril kujutatud tamm on teose järgi tuntuks saanud Viiralti tammena. Ühel 1943. aasta juunikuu päeval sõitsid Juhan Viidang, Eduard Viiralt ja Heino Leek kolmekesi autoga Tallinnast Viljandimaale – Heino Leek sõidutas Viiralti temale kuuluvasse Uusna mõisa. Üle Viiratsi silla sõites ja mäkke tõustes osutas Viidang teest vasakul asuvale iidsele tammele. Kunstnik laskis auto peatada ja astus läbi õitseva ristikupõllu tamme juurde ja vaatas hiiglaslikku puud enam kui tund aega. Pooleteise kuu pärast valmis gravüür "Viljandi maastik" (ilma visandita, otse plaadile). Graafiline leht «Viljandi maastik», E. Viiralt, 1943 (kuivnõel) kultuurimälestiste riiklikus registris Viidang, Juhan (28.01.1954). "Eduard Wiiralt". Meie Kodu = Our Home (Sydney, NSW : 1949 - 1954). Lk 2. Vaadatud 19.08.2018.
Paraná Clube

Paraná Clube on Brasiilia linna Curitiba jalgpalliklubi, mis mängib Brasiilia kõrgliigas Campeonato Brasileiro Série A ja Paraná osariigi meistrivõistlustel Campeonato Paranaense. Klubi loodi 1989. aastal EC Pinheirose ja Colorado Esporte Clube liitmisel. Esimese ametliku mängu pidas Paraná 4. veebruaril 1990, mil Estádio Couto Pereiral peetud mängus kaotati Coritibale tulemusega 0:1. 1991. aastal Paraná tuli esimest korda osariigi meistriks. Aastatel 1993–1997 tuldi viis korda järjest osariigi meistriks, kuid pärast on võidetud ainult korra, 2006. aastal. 2006. aastast pärineb ka Paraná parim koht Brasiilia kõrgliigast, milleks on viies. Tänu sellele teenis Paraná järgmiseks hooajaks koha Lõuna-Ameerika klubide meistrivõistlustele Copa Libertadores. Paraná pääses oma alagrupist edasi ja pääses 16 parema hulka, kus aga kaotati Paraguay klubile Club Libertad. Sama hooaeg kujunes Paraná jaoks Brasiilia kõrgliigas keeruliseks ning hooaeg lõpetati alles 18. kohaga, mistõttu langeti järgmiseks hooajaks esiliigasse. Kõrgliigasse tagasi tõusta õnnestus alles 2018. aastal. Seisuga 10. aprill 2018 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Campeonato Paranaense Võidud (7): 1991, 1993, 1994, 1995, 1996, 1997, 2006 Teised kohad: 1999, 2001, 2002, 2007 "Elenco". Parana Clube. Vaadatud 14.2.2018. Ametlik koduleht
Bila (Jampili rajoon)

Bila (ukraina keeles Біла) on küla Ukrainas Vinnõtsja oblastis Jampili rajoonis. Elanike arv on 890. Pindala on 2,966 km².
Sport Club do Recife

Sport Club do Recife (tuntud ka kui Sport ja Sport Recife) on Brasiilia linna Recife jalgpalliklubi, mis mängib Brasiilia kõrgliigas Campeonato Brasileiro Série A ja Pernambuco osariigi meistrivõistlustel Campeonato Pernambucano. Klubi asutati 13. mail 1905. 1987. aastal tuli Sport Recife Brasiilia meistriks ja 2008. aastal võitis Brasiilia karika. Osariigi meistriks on klubi tulnud 41 korral, millega on see kõige edukam klubi osariigis. Sport Recife suurimaks rivaaliks on Náutico ning kahe klubi vahelised mängud on tuntud nimega Clássico dos Clássicos. Tegemist on kolmanda vanima derbimänguga Brasiilia jalgpallis. Teised kaks rivaali on Santa Cruz ja América-PE. Seisuga 31. juuli 2018 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Campeonato Brasileiro Série A: Võidud (1): 1987 Campeonato Brasileiro Série B: Võidud (1): 1990 Copa do Brasil: Võidud (1): 2008 Copa do Nordeste: Võidud (3): 1994, 2000, 2014 Torneio Norte-Nordeste: Võidud (1): 1968 Campeonato Pernambucano: Võidud (41): 1916, 1917, 1920, 1923, 1924, 1925, 1928, 1938, 1941, 1942, 1943, 1948, 1949, 1953, 1955, 1956, 1958, 1961, 1962, 1975, 1977, 1980, 1981, 1982, 1988, 1991, 1992, 1994, 1996, 1997, 1998, 1999, 2000, 2003, 2006, 2007, 2008, 2009, 2010, 2014, 2017 Copa Pernambuco: Võidud (3): 1998, 2003, 2007 Ametlik koduleht
Gorodõštše (Pištšanka rajoon)

Gorodõštše (ukraina keeles Городище) on küla Ukrainas Vinnõtsja oblastis Pištšanka rajoonis. Elanike arv on 812. Pindala on 2,974 km².
Maliovanka (Šepetivka rajoon)

Maliovanka (ukraina keeles Мальованка) on küla Ukrainas Hmelnõtskõi oblastis Šepetivka rajoonis. Elanike arv on 50.
Sammo Hung

Sammo Hung (洪金寶; sündinud 7. jaanuaril 1952) on Hongkongi näitleja, võitluskunstnik, filmiprodutsent ja -režissöör, kes on tuntud oma võitluskunstifilmide ja panuse poolest Hongkongi filmikunsti arengusse. Ta on töötanud võitluskoreograafina näiteks Bruce Lee, Jackie Chani, King Hu, Stephen Chow' ja John Woo jaoks. Sammo Hung IMDb-s
Eenmaa

Eenmaa on Eesti perekonnanimi. Eestis oli seisuga 1. jaanuar 2018 perekonnanimi Eenmaa 27 mehel ja 47 naisel. Sellega oli Eenmaa perekonnanimede levikult meeste puhul 4363. ja naiste puhul 2527. kohal. Perekonnanimi on levinuim Järva maakonnas. Ain Eenmaa, eesti vaimulik Ivi Eenmaa, eesti poliitik ja raamatukogundustegelane Karl Eenmaa, Eesti kohtunik Valter Eenmaa, eesti poksija ja kiiruisutaja Perekonnanime Eenmaa statistika[alaline kõdulink]
Eelmäe

Eelmäe on Eesti perekonnanimi. Eestis oli seisuga 1. jaanuar 2018 perekonnanimi Eelmäe 51 mehel ja 61 naisel. Sellega oli Eelmäe perekonnanimede levikult meeste puhul 2016. ja naiste puhul 1833. kohal. Perekonnanimi on levinuim Põlva maakonnas. Andrus Eelmäe, eesti näitleja (1956–) August Eelmäe, eesti kirjandusteadlane (1931–) Lembit Eelmäe, eesti näitleja (1927–2009) Urmas Eelmäe, eesti ajaloolane (1964–) Perekonnanime Eelmäe statistika[alaline kõdulink]
Eesmaa

Eesmaa on Eesti perekonnanimi. Eestis oli seisuga 1. jaanuar 2018 perekonnanimi Eesmaa 92 mehel ja 95 naisel. Sellega oli Eesmaa perekonnanimede levikult meeste puhul 2016. ja naiste puhul 1833. kohal. Kõige levinum on see perekonnanimi Põlva maakonnas. Enn Eesmaa, Eesti ajakirjanik ja poliitik (1946–) Enno Eesmaa, eesti ooperilaulja (1917–1997) Liisi Eesmaa, eesti moekunstnik (1984–) Sirje Eesmaa, eesti teleajakirjanik (1952–) Perekonnanime Eesmaa statistika[alaline kõdulink]
Eha (perekonnanimi)

Eha on Eesti perekonnanimi. Perekonnanime Eha (Ehha) on pandud Sausti mõisas Jüri kihelkonnas Harjumaal ja Vana-Piigandi mõisas Kanepi kihelkonnas Võrumaal. Eestis oli seisuga 1. jaanuar 2018 perekonnanimi Eha 96 mehel ja 118 naisel. Sellega oli Eha perekonnanimede levikult meeste puhul 867. ja naiste puhul 749. kohal. Elle Eha, eesti näitleja (1941–) Jaan Eha, eesti kardioloog (1950–) Perekonnanime Eha statistika[alaline kõdulink]
Ehala

Ehala on Eesti perekonnanimi. Eestis oli seisuga 1. jaanuar 2018 perekonnanimi Ehala 78 mehel ja 84 naisel. Sellega oli Ehala perekonnanimede levikult meeste puhul 1151. ja naiste puhul 1184. kohal. Enn Ehala, eesti karikaturist (1936–) Katrin Ehala, eesti laulja ja muusikapedagoog (1953–2024) Martin Ehala, eesti keeleteadlane (1963–) Mihkel Ehala, eesti lavakunstnik (1978–2010) Olav Ehala, eesti helilooja ja pianist (1950–) Teet Ehala, eesti teatritegelane (1945–) Perekonnanime Ehala statistika[alaline kõdulink]
Lakhdar Brahimi

Lakhdar Brahimi (araabia keeles الأخضر الإبراهيمي‎; al-Akhḍar al-Ibrāhīmi; sündinud 1. jaanuaril 1934) on Alžeeria ÜRO diplomaat, kes oli kuni 14. maini 2014 ÜRO ja Araabia Liiga erisaadik Süürias. Ta oli aastatel 1991–1993 Alžeeria välisminister. Ta on The Eldersi, ühenduse, mis töötab maailma rahu nimel, liige. Ta oli ka Vaeste mõjuvõimu legaalse suurendamise komisjoni liige, komisjon tegeles esmakordselt konkreetselt tõrjutuse, vaesuse ja seaduste seostega. Ta on olnud aastast 2008 ka Ülemaailmse Juhtimisfondi liige, fond tegeleb hea valitsemistava levitamisega üle maailma. Ta töötab vanemteadurina London School of Economics and Political Science'is ja Stockholmi Rahvusvaheliste Rahu-uuringute Instituudis. Oma ametikohalt Süürias astus ta tagasi 31. mail 2014. New York Times (14. mai 2014). "U.N. Mediator on Syria Quits". Vaadatud 20. august 2018. "Algeria's Brahimi could replace Annan". Australian Associated Press. 10. august 2012. Vaadatud 10. august 2012.[alaline kõdulink] "SIPRI Governing Board". Vaadatud 10. august 2012.
Palsmane kirik

Palsmane kirik on luteri kirik Lätis Palsmanes. See on Palsmane kihelkonnakirik. Kiriku ametlik nimetus on Anna kirik, ent seda nimetust praktiliselt ei kasutata. 1688. aastal oli Palsmanes Smiltene filiaalkirik. 1697. aastal oli ametis omaette pastor, kuid seejärel liideti Palsmane Aumeistri kihelkonnaga. Praegust kirikuhoonet hakati ehitama aastal 1814 ja see valmis aastal 1817. Tegemist on klassitsistliku ehitisega, millel on kaheksanurkne kellatorn. Hoone on arhitektuurimälestisena riikliku kaitse all. Sealne orel valmis aastal 1860. Kiriku juures asub mälestusmärk Läti vabadussõjas hukkunud Palsmane kihelkonna sõduritele. http://www.kulturaskarte.lv/lv/kulturvesturiskas-vietas/palsmanes-luteranu-baznica http://mantojums.lv/lv/piemineklu-saraksts/6871/ https://www.draugiem.lv/palsmanesbaznica/
Lephalale

Lephalale (kuni 2002. aastani Ellisras) on linn Lõuna-Aafrika Vabariigis Limpopo provintsis Waterbergi ringkonnas, Lephalale valla halduskeskus. Linn on asutatud 1960. aastal. Põhiliseks tegevusalaks Lephalales on kivisöe kaevandamine. Lõuna-Aafrika Vabariigi 2011. aasta rahvaloenduse andmetel oli Lephalale elanikest mustanahalisi aafriklasi 58,04%, valgeid 37,16%, värvilisi 3,27%, India või Aasia päritolu inimesi 1,14% ja teisi 0,39%. Afrikaani keelt pidas emakeeleks 39,04% inimesi, pedi keelt 22,10%, inglise keelt 12,01%, tsvana keelt 7,63%, suulu keelt 4,13%, venda keelt 3,38%, tsonga keelt 3,07% ja sotho keelt 2,76%. Lephalale (Ellisras) SA Places https://census2011.adrianfrith.com/place/978038
Rannikukaitse

Rannikukaitse (vananenult ka rannakaitse) on sõjaliste meetmete kogum ranniku akvatooriumi (sealhulgas territoriaalvete) ja rannalähedaste laevateede, rannajoone, sadamate ning rannikul asuvate sõjaliselt oluliste objektide kaitseks akvatooriumilt lähtuvate rünnakute või muu vaenuliku tegevuse eest. Rannikukaitset teostavad mere- ja maajõu asjakohased üksused, kasutades näiteks raketi-, suurtüki- või torpeedopatareisid, miinitõkkeid, aga ka rannikul asuvaid püsi- või välikindlustusi. Tänapäevase rannikukaitse teostamise meetodid üldiselt on: Merel Miinitõkete (meremiinid) veeskamine Miinitõkete julgestamine ujuvvahenditega patrullides ja kaitse demineerimise eest Patrullimine ujuvvahenditega veekogul, avastamaks, tuvastamaks ja hindamaks varakult vastase tegevusi vee peal ja vee all Maismaal Optilise vaatluse teostamine veekogu rannalähedasel alal Veekogu ja õhuruumi elektrooniline seire Veekogu tulega kaitsmiseks kaudtulerelvastuse ja rakettrelvastuse kasutamise ettevalmistamine ja rakendamine Maabunud dessandi tõrjeks vajaliku lahinguüksuste ja lahingutoetusüksuste reservi hoidmine ja rakendamine Õhus Väiksemate miinitõkete operatiivne veeskamine lennukitelt Vaatluslennud vastase pealvee-ujuvvahendite avastamiseks ja miiniväljade kaitse demineerimise eest Vastase õhuvahendite tuvastamine ja ründamine veekogu kohal Maabuva dessandi tõrje õhurünnakutega Eestis kasutati enne II maailmasõda rannikukaitses eelkõige suurtükke. Samuti kasutati I maailmasõjas kasutusel olnud Peeter Suure merekindlust ja Kroonlinna kindluse Eesti aladel asuvaid osi. Eesti entsüklopeedia. 8. köide: RAI–SUM. Tallinn: Eesti Entsüklopeediakirjastus, 1995, lk 26. Eesti entsüklopeedia. 8. köide: RAI–SUM. Tallinn: Eesti Entsüklopeediakirjastus, 1995, lk 26. Heino Gustavson. Merekindlused Eestis 1913-1940. Tallinn: Olion, 1993
AirPods

AirPods on Apple'i toodetavad juhtmeta Bluetooth-kõrvaklapid. Klappides on seadistatud uued funktsioonid, näiteks läheb muusika pausile, kui võtta üks klappidest kõrvast; klapile kaks korda koputades kas aktiveerub Siri või läheb muusika pausile või käima. Kõige rohkem funktsionaalsust on AirPodsidel, kui neid kasutada seadmega, millel on vähemalt operatsioonisüsteem iOS 10.2, macOS Sierra või watchOS 3. Klapid loovad automaatselt ühenduse ka iCloudi serveriga, mis teeb võimalikuks lihtsama liikumise seadmete vahel. AirPodsidega saab kuulata helifaile kõikidest seadmetest, millel on vähemalt Bluetooth 4.0, Androidi seadmetel töötab ka heli pausilepanemine topeltkoputusega. "AirPods". Apple. Originaali arhiivikoopia seisuga 18. september 2017. Vaadatud 3. oktoober 2016. Pierce, David. "Hands On: Apple's AirPod Wireless Earphones Look Very nice And Work Great". Originaali arhiivikoopia seisuga 19. september 2016.
Namakgale

Namakgale on linn (township) Lõuna-Aafrika Vabariigis Limpopo provintsis Mopani ringkonnas Ba-Phalaborwa vallas. Namakgale asub Phalaborwast ligikaudu 8 km lääne pool. Namakgale on asutatud 1959. aastal. Lõuna-Aafrika Vabariigi 2011. aasta rahvaloenduse andmetel oli Namakgale elanikest mustanahalisi aafriklasi 99,64%, värvilisi 0,14%, India või Aasia päritolu inimesi 0,08%, valgeid 0,06% ja teisi 0,08%. Pedi keelt pidas emakeeleks 65,49% inimesi, tsonga keelt 23,31%, sotho keelt 3,85%, suulu keelt 2,01%, svaasi keelt 1,61%, venda keelt 1,32% ja inglise keelt 0,59%. https://census2011.adrianfrith.com/place/963011
Mõisateenija

Mitte segi ajada mõistega mõisatööline Mõisateenija on mõisas elav ja sealt ülalpidamist saav majateenija, ametimees või käsitööline. Majateenijateks olid näiteks toapoisid, -tüdrukud, kokad, lapsehoidjad. Ametimehed olid näiteks kupjad, kiltrid, kutsarid, vahimehed. Käsitöölised olid näiteks sepad, puusepad, õllepruulijad. Feodalismi ajal olid mõisateenijad enamasti pärisorjad. Eesti entsüklopeedia. 6. köide: LÕUNA–NÕUD. Tallinn: Valgus, 1992 (= Eesti Entsüklopeediakirjastus, 1995), lk 476.
Armukiri

Armukiri on ürik, millega valitseja või paavst annab mingi õiguse. linnade armukiri ehk linnade kiri (Katariina II ajal, :ru) aadliarmukiri (Katariina II ajal, :ru) "Eesti keele seletavas sõnaraamatus"